Tütarettevõtete seadistamiseks sisene emaettevõttesse. Ava Konsolideerimise moodulis seadistus Tütarettevõtted.
Täida tütarettevõtete koodid (Ettevõtete tabelist), tütarfirma nimi.
“Alates” lahtrisse vali kuupäev, mis ajast tütarfirma kuulub emafirma alla.
“Kuni” kuupäeva võid täita näiteks juhul, kui tütarfirma likvideeritakse või müüakse.
Emaettevõtte määramiseks sisene kõikidesse tütarettevõtetesse, ava seadistus “Konsolideerimise seadistused” ja sisesta emaettevõtte kood (Ettevõtete tabelist).
Kui tegemist on mitme tasemega konsolideerimisega, siis kõige alumisel tasemel asuvas tütarettevõttes tuleb määrata ainult temast järgmisel/ülemisel tasemel asuva ettevõtte kood.